section_heading: Od 2003. do danas
paragraph_text: Chiefsi pod trenerom Dickom Vermeilom osvajaju diviziju i 2003. Predvođeni quarterbackom Trentom Greenom i running backom Priestom Holmesom, ponovno pobjeđuju u 13 utakmica u sezoni. Međutim, prva utakmica doigravanja im je opet i posljednja, i to opet nakon poraza od Indianapolis Coltsa Peytona Manninga 38:31. Do danas, Chiefsi ulaze još triput u doigravanje (2006., 2010. i 2013.). Nakon što su 2012. zabilježili najslabiji učinak lige i dobili prvi izbor na draftu 2013. (njime biraju offensive tacklea Erica Fishera<ref> ), Chiefsi mijenjaju trenera. Novi trener postaje dotadašnji trener Philadelphia Eaglesa Andy Reid, a Chiefsi dovode i novog quarterbacka Alexa Smitha. Reid i Smith 2013. dovode momčad do devet pobjeda u prvih devet susreta i ulaze u doigravanje. U utakmici wild-card runde u kojoj su u trećoj četvrtini imali vodstvo od 38:10, Chiefsi gube od velikih rivala iz prošlosti Coltsa s 45:44.